Врз основа на член 13, став (1) од Законот за Државниот испитен центар („Службен весник на Република Македонија бр. 142/08, 148/09, 41/14, 55/16, 142/16 и 64/18), член 32, став 1 од Правилникот за начинот на полагање и оценување на резултатите на учениците на испитите во државна матура во гимназиското, стручното и средното ументичко образование („Службен весник на Република Македонија“, бр. 66/10, 63/12 и 159/16 и „Службен весник на Република Северна Македонија, бр. 62/21, 85/23, 52/24 и 157/24) и член 5, став 1 од Правилникот за начинот, постапката и критериумите за избор на надворешни соработници и утврдување на висината на авторските надоместоци за други услуги на Државниот испитен центар, бр. 01-440/3 од 28.12.2022 година, бр. 01-176/3 од 1.3.2023 година и бр. 01-197/3 од 15.04.2024 година Државниот испитен центар Скопје распишува

**ЈАВЕН КОНКУРС**

**за избор на надворешни соработници-претседатели и членови на**

**државните матурски предметни комисии**

Државниот испитен центар Скопје распишува јавен конкурс за избор на надворешни соработници- претседатели и членови на државните матурски предметни комисии за екстерните испити по предметите:

* **Македонски јазик и литература-**7 члена (еден претседател и шест члена);
* **Албански јазик и литература-**6 члена (еден претседател и пет члена);
* **Турски јазик и литература-**4 члена (еден претседател и три члена);
* **Англиски јазик-**7 члена (еден претседател и шест члена);
* **Француски јазик-**4 члена (еден претседател и три члена);
* **Германски јазик-**4 члена (еден претседател и три члена);
* **Руски јазик-**3 члена (еден претседател и два члена);
* **Математика-**6 члена (еден претседател и пет члена);
* **Филозофија-**3 члена (еден претседател и два члена);
* **Естетика-**3 члена (еден претседател и два члена).

**1**. **Кандидатите кои конкурираат за претседатели на државните матурски предметни комисии треба да ги исполнуваат следните услови:**

* да имаат завршено најмалку академски студии од втор циклус од соодветната област;
* да се од редот на наставно-научниот или стручниот кадар од универзитетите во Република Северна Македонија од соодветниот предмет, односно соодветната област;
* да имаат најмалку 5 (пет) години работно искуство во воспитно-образовна или научна дејност;
* да имаат објавено стручни, односно научни трудови кои се во функција за соодветната област.

**Кандидатите кои конкурираат за претседатели на државните матурски предметни комисии задолжително ја доставуваат следнава документација:**

* пополнета пријава (образецот на пријавата е поставен на веб-страницата: [www.dic.edu.mк](http://www.dic.edu.mк));
* кратка биографија;
* копија од уверението/дипломата за завршени академски студии од втор циклус од соодветната област, заверена на нотар;
* потврда за заснован редовен работен однос како дел од наставно-научниот или стручниот кадар од универзитетите во Република Северна Македонија од соодветниот предмет, односно соодветната област;
* потврда за најмалку 5 (пет) години работно искуство во воспитно-образовна или научна дејност;
* копија од првата страница од објавените стручни, односно научни трудови кои се во функција за соодветната област.

**2. Кандидатите кои конкурираат за членови на државните матурски предметни комисии, треба да ги исполнуваат следните услови:**

* да имаат завршено најмалку академски студии од прв циклус од соодветната област;
* да се од редот на стручните лица-наставници од соодветниот наставен предмет во средните училишта во Република Северна Македонија;
* да имаат најмалку 7 (седум) години работно искуство во настава;
* да имаат најмалку 3 (три) години искуство во процесот на оценување на екстерните испити од државната матура.

**Кандидатите кои конкурираат за членови на државните матурски предметни комисии задолжително ја доставуваат следнава документација:**

* пополнета пријава (образецот на пријавата е поставен на веб-страницата: [www.dic.edu.mк](http://www.dic.edu.mк) ;
* кратка биографија;
* копија од уверението/дипломата за завршени академски студии од прв циклус од соодветната област, заверена на нотар;
* потврда дека се од редот на стручните лица-наставници од соодветниот наставен предмет во средните училишта во Република Северна Македонија;
* потврда за најмалку 7 (седум) години работно искуство во настава;
* доказ за најмалку 3 (три) години искуство во процесот на оценување на екстерните испити од државната матура (решение, договор или потврда).

За пријавените кандидати, кои ги исполнуваат условите наведени во конкурсот ќе се спроведе интервју, по што ќе биде извршен конечниот избор.

Кандидатите кои ќе бидат избрани ќе бидат ангажирани за период од 2 (две) години, сметано од денот на склучувањето на договорите за ангажирање надворешни соработници – претседатели и членови на државните матурски предметни комисии.

Изборот на надворешни соработници - оценувачи се врши на начин и во постапка утврдена со Правилникот за начинот, постапката и критериумите за избор на надворешни соработници и утврдување на висината на авторските надоместоци и надоместоците за други услуги на Државниот испитен центар.

Конкурсот трае 5 работни (пет) дена, сметано до денот на објавувањето.

Пополнетата пријава со потребната документација се доставува ИСКЛУЧИВО ПО ПОШТА со препорачана поштенска пратка, на следнава адреса: Државен испитен центар – Скопје ул. „Васил Ѓоргов“ б.б. 1000 Скопје, со назнака „За јавен конкурс за надворешни соработници – претседатели на државни матурски предметни комисии“, односно со назнака „За јавен конкурс за надворешни соработници – членови на државни матурски предметни комисии“, во зависност дали кандидатите конкурираат за претседатели или за членови на државните матурски предметни комисии.

Нема да бидат разгледувани следниве пријави:

- пријавите доставени по истекот на предвидениот рок;

- нецелосно пополнетите пријави;

- пријавите кон кои не е доставена предвидената документација;

- пријавите кои не се доставени по пошта со препорачана поштенска пратка.

Дополнителни информации за конкурсот можат да се добијат на телефонскиoт броj 075 284 335, секој работен ден од 10.00 часот до 14.00 часот.

ДРЖАВЕН ИСПИТЕН ЦЕНТАР СКОПЈЕ